
REFERAT
privind suplimentarea contribuţiei financiare cu titlu de cotizaţie anuală, din partea Municipiului Timişoara pentru "ACS Poli Timişoara"


Prin HCLMT nr.19/ 13.07.2012 s-a aprobat aderarea Municipiului Timişoara la

Asociatia ’’Atletic Club  Sportiv Recas’’, modificarea statutului asociaţiei, numirea reprezentantilor in Adunarea Generala si Consiliul Director ale asociatiei redenumită “ACS Poli Timişoara” si aprobarea cotizatiei anuale catre “ACS Poli Timişoara”.

Prin HCLMT nr. 197/04.04.2013, s-a aprobat contribuţia financiară cu titlu de cotizaţie anuală, din partea Municipiului Timişoara pentru ACS Poli Timişoara în sumă de 4.000.000 lei, din bugetul local, din capitolul 67.02. “ Cultură, recreere şi religie”, (67.02.05.”Servicii recreative şi sportive “). La art 1 alin (6) s-a stipulat că la finele returului editiei 2012-2013 a Ligii a II-a, in cazul promovarii echipei ACS Poli în Liga I de fotbal, se va putea discuta si aproba majorarea cotizatiei anuale, in functie de bugetul disponibil al Municipiului Timisoara.

Prin H.C.L.M.T. nr. 379/05.07.2013, privind rectificarea bugetului local al Municipiului Timişoara pe anul 2013, s-a suplimentat finanţarea activităţii sportive din bugetul local din capitolul 67.02. “ Cultură, recreere şi religie”, (67.02.05.”Servicii recreative şi sportive “) cu suma de 4.700.000 lei, conform Anexei 1;

Având în vedere că prin adresa nr.SC2013-019243/08.07.2013, “ACS Poli Timişoara” a solicitat suplimentarea cotizaţiei alocate, cu suma de 4.000.000 lei, din care 2.000.000 lei în prima parte a semestrului, motivând faptul că echipa de fotbal ACS Poli Timişoara a promovat în Liga I şi participarea acesteia în sezonul competiţional 2013-2014 în  Liga I atrage cheltuieli suplimentare semnificative, fapt ce impune şi o implicare financiară superioară din partea asociaţilor,
Propunem:
Emiterea  unei  Hotărâri de Consiliul Local prin care să se aprobe suplimentarea contribuţiei financiare cu titlu de cotizatie pe anul 2013, din partea Municipiului Timisoara, pentru "ACS Poli Timişoara", cu suma de 2.000.000 lei, din bugetul local,  din capitolul 67.02. "Cultură, recreere şi religie", (67.02.05."Servicii recreative si sportive", cotizaţia anuală totală devenind 6.000.000 lei.
Viceprimar,

Dan Diaconu

           Director Direcţia Economică,                    Director Directia Institutii Scolare, Medicale,

                                                                              Sportive si Culturale, 
           Smaranda Haracicu                                    Ioan Mihai  Costa

                             Sef Birou Baze Sportive,

                                                                               Ion Crasovan
                                                           Avizat Juridic,

